CELEX: 52014JC0035
Language: ro
Date: 2014-09-22
Title: Propunere comună de REGULAMENT AL CONSILIULUI de modificare a Regulamentului (UE) nr. 204/2011 privind măsuri restrictive având în vedere situația din Libia

|
			
		
		
		52014JC0035
		
			Propunere comună de REGULAMENT AL CONSILIULUI de modificare a Regulamentului (UE) nr. 204/2011 privind măsuri restrictive având în vedere situația din Libia /* JOIN/2014/035 final - 2014/0281 (NLE) */
			
				
		
		
			
			   	EXPUNERE DE MOTIVE
(1)                   
La 2 martie 2011, Consiliul a adoptat Regulamentul
(UE) nr. 204/2011 privind măsuri restrictive având în vedere situația
din Libia pentru a pune în aplicare măsurile prevăzute de Decizia
2011/137/PESC din 28 februarie 2011.
(2)                   
La 27 august 2014, Consiliul de Securitate al
Organizației Națiunilor Unite (CSONU) a adoptat Rezoluția 2174
(2014) de modificare a domeniului de aplicare a embargoului asupra armelor și
de extindere a aplicării interdicției de călătorie și
a măsurilor de înghețare a activelor. 
(3)                   
Consiliul va adopta o decizie de modificare a
Deciziei 2011/137/PESC în conformitate cu Rezoluția 2174 (2014).
(4)                   
Sunt necesare acțiuni suplimentare din partea
Uniunii pentru a pune în aplicare anumite modificări.
(5)                   
Înaltul Reprezentant al Uniunii pentru afaceri
externe și politica de securitate și Comisia Europeană ar trebui
să propună, prin urmare, modificarea în consecință a
Regulamentului (CE) nr. 204/2011.
2014/0281 (NLE)
Propunere comună de
REGULAMENT AL CONSILIULUI
de modificare a Regulamentului (UE) nr.
204/2011 privind măsuri restrictive având în vedere situația din
Libia
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 215,
având în vedere Decizia 2011/137/PESC a
Consiliului din 28 februarie 2011 privind măsuri restrictive având în
vedere situația din Libia[1],
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Regulamentul (UE) nr.
204/2011 al Consiliului din 2 martie 2011 privind măsuri restrictive având
în vedere situația din Libia[2]
pune în aplicare unele dintre măsurile prevăzute de Decizia
2011/137/PESC.
(2)       La 27 august 2014, Consiliul
de Securitate al Organizației Națiunilor Unite (CSONU) a adoptat
Rezoluția 2174 (2014) de extindere a aplicării interdicției de
călătorie și a măsurilor de înghețare a activelor,
prevăzute la punctul 22 din Rezoluția 1970 (2011) și la punctul
23 din Rezoluția 1973 (2011) a CSONU, și de modificare a domeniului
de aplicare a embargoului asupra armelor impus prin punctul 9 din Rezoluția
1970 (2011), punctul 13 din Rezoluția 2009 (2011) și punctele 9 și
10 din Rezoluția 2095 (2011).
(3)       La … septembrie 2014,
Consiliul a adoptat Decizia 2014/…/PESC a Consiliului[3] de modificare a
Deciziei 2011/137/PESC[4]
în conformitate cu Rezoluția 2174 (2014) a CSONU.
(4)       Unele dintre aceste
modificări intră în domeniul de aplicare al Tratatului privind funcționarea
Uniunii Europene și, în consecință, este necesară o
reglementare la nivelul Uniunii pentru punerea lor în aplicare, în special
pentru a se asigura aplicarea lor uniformă de către operatorii
economici în toate statele membre.
(5)       Prin urmare, Regulamentul
(UE) nr. 204/2011 ar trebui modificat în consecință, 
ADOPTĂ PREZENTUL REGULAMENT:
Articolul 1
Regulamentul (UE) nr. 204/2011 se
modifică după cum urmează:
(1)          La articolul 3 alineatul (2), textul
de la litera (c) se înlocuiește cu următorul text:
„(c) furnizării de asistență
tehnică, de finanțare sau de asistență financiară în
legătură cu echipamente militare neletale destinate exclusiv asistenței
în domeniul securității sau asistenței pentru dezarmare acordate
guvernului libian;”
(2)          La articolul 6, textul de la
alineatul (1) se înlocuiește cu următorul text:
„(1) Anexa II cuprinde persoanele fizice sau
juridice, entitățile și organismele desemnate de Consiliul de
Securitate al Organizației Națiunilor Unite sau de Comitetul de sancțiuni
în conformitate cu punctul 22 din Rezoluția 1970 (2011) a CSONU, cu
punctele 19, 22 sau 23 din Rezoluția 1973 (2011) a CSONU sau cu punctul 4
din  Rezoluția 2174 (2014) a CSONU.
Articolul 2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
[1]               JO L 58, 3.3.2011, p.53.
[2]               JO L 58, 3.3.2011, p. 53.
[3]               JO L …
[4]               Decizia 2011/137/PESC a Consiliului din 28 februarie
2011 privind măsuri restrictive având în vedere situația din Libia
(JO L 58, 3.3.2011, p. 53).